# Tom Holland (actor)

Thomas Stanley Holland (Londres, 1 de juny de 1996) és un actor, doblador, ballarí i cantant anglès. És conegut pel seu paper com a Spider-Man a l'univers cinematogràfic de Marvel (MCU), on ha aparegut en cinc pel·lícules: Captain America: Civil War (2016), Spider-Man: Homecoming (2017), Avengers: Infinity War (2018), Avengers: Endgame (2019), Spider-Man: Far From Home (2019) i Spider-Man: No Way home (2021).
Holland havia interpretat el paper principal del musical Billy Elliot al West End de Londres l'any 2008. També va actuar a les pel·lícules The Impossible (2012), In the Heart of the Sea (2015) i The Lost City of Z (2016). El 2017 Holland va rebre el premi BAFTA a l'estrella emergent.

## Primers anys i educació

Thomas Stanley Holland va néixer l'1 de juny de 1996 a la ciutat de Kingston-upon-Thames, Anglaterra, fill de la fotògrafa Nicola i de Dominic Holland, comediant i autor. Té tres germans menors i la seva àvia paterna era de Tipperary, Irlanda.
Holland es va educar a Donhead, una escola catòlica preparatòria a Wimbledon, al sud-oest de Londres, i després al Wimbledon College, una escola jesuïta d'ajuda voluntària, fins al desembre de 2012. Va ser víctima d'assetjament escolar per ser ballarí. Després del Wimbledon College, va assistir a la BRIT School for Performing Arts and Technology de Croydon. Al final de la seva adolescència, durant una parada a la seva carrera, Holland va assistir breument a una escola de fusteria a Cardiff, Gal·les.

## Carrera
### 2006–2015: primers treballs i progrés

Holland va començar a ballar en una classe de hip hop a l'escola de dansa Nifty Feet de Wimbledon. Va ballar amb el grup de la seva escola al Festival de Dansa de Richmond de 2006, on s'hi va fixar la coreògrafa Lynne Page, associada a Peter Darling, coreògraf de Billy Elliot i Billy Elliot el Musical.
Després de vuit audicions i dos anys d'entrenament, el 28 de juny de 2008, Holland va debutar al West End al musical Billy Elliot com Michael Caffrey, el millor amic de Billy. Va fer la seva primera actuació en el paper principal el 8 de setembre de 2008, rebent crítiques positives. Holland va aprendre gimnàstica per primera vegada durant la seva actuació al musical.
El setembre de 2008, Holland (juntament amb el seu company de repartiment Tanner Pflueger) va concedir la seva primera entrevista en televisió, en el programa de notícies del canal FIVE. El 31 de gener següent, va participar en l'estrena del programa d'ITV1 The Feel Good Factor, durant el qual va interpretar una versió d'"Angry Dance" de Billy Elliot the Musical, juntament amb Pflueger i Layton Williams, dos actors més que interpretaven el paper principal, i va ser entrevistat per la presentadora Myleene Klass. Per a la final de The Feel Good Factor, el 28 de març de 2009, va entrenar cinc escolars britànics per a una rutina de ball.
El 8 de març de 2010, amb motiu del cinquè aniversari de Billy Elliot el Musical, Holland i altres tres Billy Elliots actuals van ser convidats al número 10 de Downing Street per reunir-se amb el Primer Ministre Gordon Brown. Holland va ser elegit per protagonitzar l'espectacle del cinquè aniversari el 31 de març del 2010. Va trencar amb tres intèrprets més en el paper principal de Billy Elliot el Musical fins al 29 de maig de 2010.
El 2011, Holland va participar en el doblatge britànic de la pel·lícula de fantasia animada Arrietty, produïda pel Studio Ghibli japonès. Va posar veu al personatge principal, Sho. Holland va debutar en el cinema a Lo imposible (2012), dirigida per J.A. Baiona, amb Naomi Watts i Ewan McGregor. La pel·lícula es va estrenar al Festival Internacional de Cinema de Toronto el 9 de setembre de 2012 i va ser un èxit comercial i de crítica, recaptant 180,3 milions de dòlars a tot el món. Holland va rebre elogis generals de la crítica i va guanyar diversos premis, entre ells el National Board of Review Awards per Breakthrough Performance i el London Film Critics Circle Awards per Jove intèrpret britànic de l'any.
Va protagonitzar el paper d'Isaac a la pel·lícula de drama La meva vida d'ara, que es va estrenar al Regne Unit el 4 d'octubre del 2013, coprotagonitzada per Saoirse Ronan. Holland també va posar la seva veu en un paper secundari per a la pel·lícula de drama Locke (2013), protagonitzada per Tom Hardy, i va fer una breu aparició a Billy Elliot the Musical Live (2014) per celebrar el seu paper d'"antic Billy".
El 2015, Holland va aparèixer en quatre episodis de la minisèrie històrica de la BBC Two Wolf Hall, com Gregory Cromwell, fill del protagonista Thomas Cromwell interpretat per Mark Rylance. També va coprotagonitzar el paper de Thomas Nickerson a la pel·lícula Al cor del mar (2015), dirigida per Ron Howard.

### 2016–present: Spider-Man a l'Univers Cinematogràfic Marvel i fama mundial

El 23 de juny de 2015, es va anunciar que Holland havia estat elegit per interpretar a Peter Parker/Spider-Man adolescent, i la seva "vida va fer un tomb", com va tuitejar més tard, com a part d'un acord de sis pel·lícules amb Marvel Studios. Com a part de l'Univers Cinematogràfic de Marvel (MCU), va aparèixer per primera vegada com a Spider-Man a Capità Amèrica: Civil War (2016). La pel·lícula va ser un gran èxit comercial i de crítica, recaptant més de 1.100 milions de dòlars en tot el món, convertint-se en la pel·lícula més taquillera de 2016, i Holland va rebre elogis de la crítica.
El 2016, va interpretar Bradley Baker a la pel·lícula Edge of Winter, en què va compartir protagonisme amb Joel Kinnaman i Percy Hynes White. El 2017, Holland va coprotagonitzar al costat de Charlie Hunnam la pel·lícula de drama The Lost City of Z, dirigida per James Gray, i estrenada l'abril, amb una acollida positiva per part de la crítica. Holland també va actuar com a suplent al plató del personatge del monstre, ja que es reuniria amb el director JA Bayona a la pel·lícula Un monstre em ve a veure (2016). L'actor Liam Neeson va posar la veu al personatge, mentre que Holland va rebre un agraïment especial.
El 2017, Holland, de 20 anys, va guanyar el premi BAFTA al millor actor revelació en la 70a edició dels premis de cinema de l'Acadèmia Britànica, convertint-se en el segon guanyador més jove del premi, després de l'actriu britànica Bukky Bakray, que el va guanyar amb 19 anys.
Posteriorment va coprotagonitzar al costat de Richard Armitage i Jon Bernthal la pel·lícula Pilgrimage. La pel·lícula es va estrenar el 23 d'abril de 2017 al Festival de Cinema de Tribeca, a les seves seccions "Viewpoint". També aquell any, Holland va interpretar Samuel Insull al costat del coprotagonista d'Avengers, Benedict Cumberbatch, a The current war, d'Alfonso Gómez-Rejón, que es va estrenar al Festival Internacional de Cinema de Toronto. Les primeres crítiques de The current war van ser diverses, però l'actuació de Holland va rebre elogis. El maig de 2017, Holland va aparèixer amb Zendaya en el programa Lip Sync Battle de Paramount Network, durant el qual va interpretar un nombre de ball al ritme d'"Umbrella" de Rihanna.
El juliol de 2017 es va estrenar Spider-Man: Homecoming, en què Holland va reprendre el seu paper a Captain America: Civil War. Homecoming va rebre crítiques positives i Holland va rebre considerables elogis, i la seva actuació va ser qualificada com "una actuació estel·lar d'un actor nat". La pel·lícula va recaptar més de 800 milions de dòlars a tot el món. Per aquesta actuació va entrar al Llibre Guinness dels Rècords com l'actor més jove en interpretar un paper principal al MCU.
Holland va tornar a interpretar Spiderman a Avengers: Infinity War, estrenada el 27 d'abril de 2018, i després en la continuació d'aquesta pel·lícula, Avengers: Endgame, estrenada el 26 d'abril de 2019. Va començar a rodar la seqüela Spider-Man: Far From Home el juliol del 2018, i la producció va finalitzar l'octubre. La pel·lícula es va estrenar a tot el món el 2 de juliol de 2019. El tràiler es va mostrar per primera vegada en l'esdeveniment de Sony a la CCXP del Brasil el 8 de desembre de 2018, amb la presència de Holland i Jake Gyllenhaal, que interpreta Mysterio, per promocionar la pel·lícula.
A continuació, Holland va coprotagonitzar juntament amb Will Smith la pel·lícula d'animació de Blue Sky Studios Espies disfressats, posant veu als protagonistes de la pel·lícula, que es va estrenar el desembre de 2019. El 2020, Holland va posar veu a Jip, un gos, a la pel·lícula d'acció real Dolittle, al costat del seu coprotagonista del MCU Robert Downey Jr. A continuació, va tenir el paper de veu principal d'Ian Lightfoot, un elf, al costat del seu coprotagonista dels Venjadors Chris Pratt, a la pel·lícula d'animació de Pixar Onward. Holland va protagonitzar a continuació The Devil All the Time, un thriller psicològic ambientat després de la Segona Guerra Mundial, juntament amb el seu coprotagonista dels Venjadors Sebastian Stan. La pel·lícula, estrenada el setembre de 2020, va ser dirigida per Antonio Campos i produïda per Gyllenhaal.
Holland encapçala Chaos Walking interpretant Todd Hewitt, una adaptació de la reeixida sèrie de ciència-ficció de Patrick Ness del mateix nom al costat de Daisy Ridley. La pel·lícula va ser dirigida per Doug Liman i distribuïda per Lionsgate. Després d'unes males projeccions de prova, va tornar per als nous rodatges, i la pel·lícula es va estrenar el 5 de març de 2021. El març de 2019, es va confirmar que Holland era el protagonista de Cherry, basada en la novel·la del mateix nom, tornant a formar equip amb els seus directors dels Vengadores, els germans Russo. Cherry es va estrenar a cinemes el 26 de febrer de 2021 i en format digital a Apple TV+ el 12 de març de 2021.
El novembre de 2021, Holland va posar veu a Percy Pig a l'anunci nadalenc de Marks & Spencer's Food. El desembre de 2021, es va estrenar Spider-Man: No Way Home, la tercera pel·lícula de Spider-Man del MCU i una pel·lícula en què els seus predecessors de Spider-Man, Tobey Maguire i Andrew Garfield, també van protagonitzar les seves iteracions del personatge al seu costat.

## Vida privada

Des del 2021 està vinculat sentimentalment amb l'actriu Zendaya, a qui va conèixer al plató de Spider-Man: Homecoming.

## Filmografia
### Pel·lícules

| Any | Títol | Paper | Notes |
| 2010 | Arrietty i el món dels remenuts | Shō (veu) | Doblatge en anglès britànic |
| 2012 | The Impossible | Bennett !Lucas Bennett | |
| 2013 | La meva vida d'ara | Isaac | |
| 2013 | Moments | Nen | Curtmetratge |
| 2013 | Locke | Eddie (veu) | |
| 2014 | Billy Elliot the Musical Live | Billy (jove) | Cameo |
| 2015 | Al cor del mar | Thomas Nickerson | |
| 2015 | Tweet | Ell mateix | Curtmetratge |
| 2016 | Captain America: Civil War | Peter Parker / Spider-Man | |
| 2016 | Edge of Winter | Baker !Bradley Baker | |
| 2016 | The Lost City of Z | Fawcett !Jack Fawcett | |
| 2017 | El guardià de la relíquia (Pilgrimage) | The Novice / Brother Diarmuid | |
| 2017 | Spider-Man: Homecoming | Parker !Peter Parker / Spider-Man | |
| 2017 | The Current War | Samuel Insull | |
| 2018 | Avengers: Infinity War | Parker !Peter Parker / Spider-Man | |
| 2019 | Avengers: Endgame | Parker !Peter Parker / Spider-Man | |
| 2019 | Spider-Man: Far From Home | Parker !Peter Parker / Spider-Man | |
| 2019 | Espies disfressats | Beckett !Walter Beckett (veu) | |
| 2020 | Dolittle | Jip (veu) | |
| 2020 | Onward | Lightfoot !Ian Lightfoot (veu) | |
| 2020 | The Devil All the Time | Russell !Arvin Russell | |
| 2021 | Cherry | Nico Walker | |
| 2021 | Chaos Walking | Todd Hewitt | |
| 2021 | Spider-Man: No Way home | Peter Parker / Spider-Man | |
| 2022 | Uncharted | Nathan Drake | També productor executiu |

### Televisió

| Any | Títol | Paper | Notes |
| 2015 | Wolf Hall | Gregory Cromwell | Minisèrie (6 episodis) |
| 2017 | Lip Sync Battle | Ell mateix / Rihanna | Episodi: «Tom Holland vs. Zendaya Coleman» |
| | The crowded room | Danny Sullivan | Sense data d'estrena anunciada |

## Premis i nominacions

| Any | Premi | Categoria | Pel·lícula | Resultat |
| 2012 | Premis Hollywood Film | Spotlight Award | Lo Imposible | Guanyador |
| 2012 | Premis Washington D.C. Area Film Critics Association | Millor actuació d'un actor jove | Lo Imposible | Nominat |
| 2012 | St. Louis Film Critics Association | Mèrit especial (compartit amb: Naomi Watts, Ewan McGregor, Samuel Joslin, Oaklee Pendergast) | Lo Imposible | Guanyador |
| 2012 | Premis Chicago Film Critics Association | Interpret més prometedor | Lo Imposible | Nominat |
| 2012 | Premis Phoenix Film Critics Society | Millor actor jove principal o secundari | Lo Imposible | Guanyador |
| 2012 | Nevada Film Critics Society | Millor actuació d'un actor jove | Lo Imposible | Guanyador |
| 2013 | Central Ohio Film Critics Association | "Breakthrough Film Artist" | Lo Imposible | Nominat |
| 2013 | National Board of Review | "Breakthrough Performance - Male" | Lo Imposible | Guanyador |
| 2013 | Premis de la Crítica Cinematogràfica | Millor actor / actriu jove | Lo Imposible | Nominat |
| 2013 | Premis London Film Critics' Circle | Acotr jove britànic de l'any | Lo Imposible | Guanyador |
| 2013 | Online Film & Television Association | Millor actuació d'un actor jove | Lo Imposible | Guanyador |
| 2013 | Online Film & Television Association | Millor actuació d'un actor jove | Lo Imposible | Nominat |
| 2013 | Online Film & Television Association | Most Cinematic Moment (compartit amb: Naomi Watts, Ewan McGregor, Samuel Joslin, Oaklee Pendergast) | Lo Imposible | Nominat |
| 2013 | Premis Cinema Writers Circle | Millor actor nou | Lo Imposible | Nominat |
| 2013 | Premis Goya | Millor actor revelació | Lo Imposible | Nominat |
| 2013 | Premis Gold Derby | "Best Breakthrough Performer" | Lo Imposible | Nominat |
| 2013 | Premis Empire | Millor actor nou | Lo Imposible | Guanyador |
| 2013 | Premis Young Artist | Millor actor jove | Lo Imposible | Guanyador |
| 2013 | Premis Saturn | Millor actuació d'un actor jove | Lo Imposible | Nominat |
| 2014 | Premis CinEuphoria | Millor actor - Competició internacional | Lo Imposible | Nominat |
| 2016 | Premis Young Artist | Millor actor jove de repartiment (14-21 anys) | In the Heart of the Sea | Nominat |
| 2016 | Premis Golden Schmoes | "Breakthrough Performance of the Year" | Captain America: Civil War | Guanyador |
| 2016 | Premis Teen Choice | Roba escenes | Captain America: Civil War | Nominat |
| 2017 | Premis Empire | Millor actor nou | Captain America: Civil War | Nominat |
| 2017 | Premis Saturn | Millor actuació d'un actor jove | Captain America: Civil War | Guanyador |
| 2017 | Premis British Academy Film (BAFTA) | Estrella emergent | Ell mateix | Guanyador |
| 2017 | London Film Critics' Circle Awards | Millor actor de l'any jove britànic/irlandès | The Lost City of Z / Spider-Man: Homecoming | Nominat |
| 2017 | Premis Teen Choice | Millor actor revelació | Spider-Man: Homecoming | Nominat |
| 2017 | Premis Teen Choice | Millor actor de l'estiu | Spider-Man: Homecoming | Guanyador |
| 2018 | Premis Saturn | Millor actuació per un actor jove | Spider-Man: Homecoming | Guanyador |
| 2018 | Premis Teen Choice | Millor actor de cine d'acció | Avengers: Infinity War | Nominat |
| 2019 | Premis Saturn | Millor actuació per un actor jove | Spider-Man: Far From Home | Guanyador |
| 2019 | Premis Teen Choice | Millor actor de l'estiu | Spider-Man: Far From Home | Guanyador |
| 2020 | Premis Kids' Choice | Superheroi preferit (Peter Parker/Spider-Man) | Avengers: Endgame / Spider-Man: Far From Home | Guanyador |
| 2021 | Premis Critics' Choice Super | Millor actor de veu en una pel·lícula animada | Onward | Nominat |
| 2021 | Premis Annie | Millor actuacó de veu | Onward | Nominat |

## Referències

* ↑ Profile, tribute.ca; consultat el 24 juny 2015.
* ↑ «BAFTA Film Award Nominations: ‘La La Land' Leads Race». Variety, 10-01-2017. [Consulta: 10 gener 2017].
* ↑ «Tom Holland: Who is the new Spider-Man?» (en anglès). BBC News, 23-06-2015.
* ↑ «Famous birthdays for 1 June: Tom Holland, Heidi Klum». UPI, 01-06-2018 [Consulta: 31 maig 2020].
* ↑ «Person Details for Thomas Stanley Holland, "England and Wales Birth Registration Index, 1837-2008" — FamilySearch.org». familysearch.org. Arxivat de l'original el 14 juny 2015. [Consulta: 2 maig 2015].
* 1 2 "Meet Tom Holland... the 16-year-old star of The Impossible" Arxivat 2015-07-01 a Wayback Machine., standard.co.uk, 20 December 2012.
* 1 2 "Schoolboy actor Tom Holland finds himself in Oscar contention for role in tsunami drama" Arxivat 2013-05-25 a Wayback Machine., The Scotsman, 21 December 2012.
* 1 2 "Holland and Pflueger Are West End's Two New 'Billy Elliots'", BroadwayWorld.com, 28 August 2008.
* ↑ «New Spiderman Tom Holland says Ireland is "absolutely amazing"». IrishCentral, 07-07-2017. [Consulta: 13 octubre 2021].
* ↑ "Tom Holland to play Billy Elliot" Arxivat 2010-07-23 a Wayback Machine., donhead.org.uk; accessed 22 September 2014.
* ↑ «Spider-Man Homecoming Tom Holland Talks Being Bullied». Arxivat de l'original el 16 juliol 2017. [Consulta: 19 juliol 2017].
* ↑ «How Tom Holland Drunkenly Saved Spider-Man» (en anglès). Arxivat de l'original el 5 desembre 2019. [Consulta: 6 desembre 2019].
* ↑ "New Billy Elliot leaving the garage" Arxivat 2009-04-15 a Wayback Machine., ichmondandtwickenhamtimes.co.uk, 31 August 2008.
* ↑ Holland at «Billy Elliot the Musical - Tom Holland - Billy». West End Theatre (www.youtube.com). 2009-08-27. Dura 00:40. «It took me about two, two and a half years to actually get onto the stage.»
* ↑ «Billy Elliot the Musical - Tom Holland - Billy». YouTube. 2009-08-27. Arxivat de l'original el 2013-09-26.
* ↑ "A Tale of four Billys: Tom Holland" Arxivat 2016-01-09 a Wayback Machine., valchess.livejournal.com, 28 August 2008.
* ↑ Tom Holland Goes Undercover on Reddit, YouTube and Twitter (YouTube)en. GQ. 2019-09-03. Arxivat de l'original el 2019-09-05.
* ↑ "The Feel Good Factor" Arxivat 2018-04-10 a Wayback Machine., tvthrong.co.uk; accessed 22 September 2014.
* ↑ "Thames Christian College schoolboys join Myleene Klass for The Feelgood Factor" Arxivat 2018-04-10 a Wayback Machine., www.wandsworthguardian.co.uk, 5 March 2009.
* ↑ "Government launches £600,000 arts bursaries pilot" Arxivat 2011-06-11 a Wayback Machine., thestage.co.uk, 8 March 2010.
* ↑ "BILLY's Chapman, Holland, Gardner & Jackson-Keen Visit Prime Minister" Arxivat 2010-12-09 a Wayback Machine., BroadwayWorld.com, 8 March 2010
* ↑ "Elton John 'blown away' by Billy Elliot fifth birthday" (video with John's interview and fragments of Holland's performance), BBC News, 1 April 2010.
* ↑ "Being Billy Elliot" Arxivat 2012-09-09 at Archive.is, NewsOnStage.co.uk, 29 March 2010.
* ↑ "First News interviews Arrietty's Tom Holland" Arxivat 2013-04-20 at Archive.is First News, 5 August 2011
* ↑ «33rd Critics' Circle Film Awards winners». Arxivat de l'original el 10 gener 2014. [Consulta: 3 febrer 2013].
* ↑ «National Board of Review Current Awards». Arxivat de l'original el 12 juny 2010.
* ↑ «Wolf Hall». Arxivat de l'original el 16 juliol 2017. [Consulta: 20 juliol 2017].
* ↑ "Ron Howard Whaling Tale 'In The Heart Of The Sea' Casts Tom Holland" Arxivat 2013-11-04 a Wayback Machine., Deadline.com, 10 April 2013.
* ↑ «Sony Pictures and Marvel Studios Find Their 'Spider-Man' Star and Director». Marvel.com, 23-06-2015. Arxivat de l'original el 24 juny 2015. [Consulta: 23 juny 2015].
* ↑ «Tom Holland Reflects On Being Cast As Spider-Man». Arxivat de l'original el 8 agost 2017. [Consulta: 14 agost 2017].
* ↑ Campbell, Scott. «Tom Holland Only Has One Movie Left On His Marvel Studios Contract» (en anglès americà), 05-07-2019. Arxivat de l'original el 31 octubre 2019. [Consulta: 10 setembre 2019].
* ↑ ; Siegel, Tatiana«'Spider-Man' Finds Tom Holland to Star as New Web-Slinger». The Hollywood Reporter, 23-06-2015. Arxivat de l'original el 24 juny 2015. [Consulta: 23 juny 2015].
* ↑ «Captain America: Civil War (2016)». Box Office Mojo. Arxivat de l'original el 28 juliol 2019. [Consulta: 4 setembre 2016].
* ↑ Chang, Justin. «Film Review: 'Captain America: Civil War'». Variety, 13-04-2016. Arxivat de l'original el 14 abril 2016. [Consulta: 14 abril 2016].
* ↑ Roeper, Richard. «'Captain America: Civil War' review: Choose your own avenger». Chicago Sun-Times, 02-05-2016. Arxivat de l'original el 4 maig 2016. [Consulta: 4 maig 2016].
* ↑ «The Lost City of Z reviews». Metacritic. Arxivat de l'original el 21 abril 2017. [Consulta: 20 abril 2017].
* ↑ Schwerdtfeger, Conner. «The Strange Role Spider-Man Star Tom Holland Plays in 'A Monster Calls'». Cinemablend, 24-09-2016. Arxivat de l'original el 25 setembre 2016. [Consulta: 24 setembre 2016].
* ↑ «EE British Academy Film Awards Winners in 2017» (en anglès), 04-01-2017. [Consulta: 3 abril 2021].
* ↑ «2021 EE British Academy Film Awards: The Winners» (en anglès), 09-03-2021. [Consulta: 6 juny 2021].
* ↑ Hipes, Patrick. «'Mary Magdalene', 'Current War' & 'Wind River' Get 2017 Release Dates From Weinstein», 17-03-2017. Arxivat de l'original el 18 març 2017. [Consulta: 17 març 2017].
* ↑ Lawler, Kelly. «This Tom Holland 'Lip Sync Battle' performance is downright incredible». USA Today, 10-05-2017. Arxivat de l'original el 15 desembre 2019. [Consulta: 15 desembre 2019].
* ↑ Travers, Peter (2017-06-29). «'Spider-Man: Homecoming' Review: New Reboot of Marvel Webslinger Really Is Amazing». Rolling Stone. Arxivat de l'original el 2017-07-16.
* ↑ Guinness World Records 2018. 2018. Guinness World Records, 29 agost 2017, p. 9. ISBN 9781912286188.
* ↑ Schaefer, Sandy. «Spider-Man: Far From Home Release Date Moves Up 3 Days», 17-04-2019. Arxivat de l'original el 17 abril 2019. [Consulta: 17 abril 2019].
* ↑ «Will Smith, Tom Holland to Star in Fox Animation's 'Spies in Disguise'» (en anglès). The Hollywood Reporter [Consulta: 10 octubre 2017].
* ↑ Hipes, Patrick. «Pixar's 'Onward' To Star Chris Pratt, Tom Holland, Julia Louis-Dreyfus & Octavia Spencer», 12-12-2018. Arxivat de l'original el 12 desembre 2018. [Consulta: 12 desembre 2018].
* ↑ Sneider, Jeff «Tom Holland, Daisy Ridley Movie 'Chaos Walking' to Undergo Major Reshoots». , 24-04-2019.
* ↑ Erbland, Kate «Doug Liman's $100M 'Chaos Walking' Undergoes Reshoots After First Cut Deemed 'Unreleasable' — Report». , 23-04-2019.
* ↑ ; D'Alessandro, Anthony«Lionsgate Pushes Tom Holland-Daisy Ridley Sci-Fi YA Pic 'Chaos Walking' To March». Deadline, 17-12-2020. [Consulta: 17 desembre 2020].
* ↑ Kroll, Justin «Tom Holland Reteams With Russo Brothers for 'Cherry' (EXCLUSIVE)». Variety, 11-03-2019 [Consulta: 11 març 2019].
* ↑ Edmonds, Lizzie. «From Spider-man to Percy Pig: Tom Holland voices iconic M&S character in Christmas ad». Evening Standard, 04-11-2021. [Consulta: 9 desembre 2021].
* ↑ «'Spider-Man: No Way Home' Scores 2nd Best Opening Day Of All Time With $121M, 3-Day Now Between $242M-$247M+». [Consulta: 19 desembre 2021].
* ↑ Ford, Rebecca «'The Impossible': Tom Holland on Staying Afloat in his Film Debut». The Hollywood Reporter, 21-12-2012 [Consulta: 15 juny 2020].
* ↑ Jenkins, Mark «The End Of The World, As She Knows It». NPR, 07-11-2013 [Consulta: 15 juny 2020].
* ↑ Hans, Simran «My streaming gem: why you should watch Locke». The Guardian [Londres], 30-03-2020 [Consulta: 15 juny 2020].
* ↑ Denham, Jess «In the Heart of the Sea: Tom Holland describes nausea-inducing whale scene as ‘like being born over and over again'». Independent [Londres], 21-12-2015 [Consulta: 15 juny 2020].
* ↑ Sava, Oliver «What Tom Holland has that other Spider-Mans haven't». Vox [New york City], 07-07-2017 [Consulta: 14 juny 2020].
* ↑ Chesire, Godfrey «Edge of Winter». RogerEbert.com, 12-08-2016 [Consulta: 14 juny 2020].
* ↑ Berman, Eliza «The True Story Behind The Lost City of Z». Time [Nova York], 14-04-2017 [Consulta: 15 juny 2020].
* ↑ Scheck, Frank «'Pilgrimage': Film Review». The Hollywood Reporter, 09-08-2017 [Consulta: 15 juny 2020].
* ↑ Spiegel, Josh «How 'Spider-Man: Homecoming' Beat the Reboot Curse». The Hollywood Reporter, 09-07-2017 [Consulta: 8 juny 2020].
* ↑ Jaworowski, Ken «‘The Current War’ Review: Edison vs. Westinghouse, Down to the Wire». The New York Times, 24-10-2019 [Consulta: 14 juny 2020].
* ↑ Clark, Travis «'Avengers: Infinity War' directors confirmed Spider-Man actor Tom Holland is terrible at keeping secrets and avoiding spoilers». Business Insider, 06-08-2018 [Consulta: 14 juny 2020].
* ↑ Singh, Olivia «Tom Holland thought that one of the most heartbreaking scenes in 'Avengers: Endgame' was a wedding». Insider, 10-05-2019 [Consulta: 16 juny 2020].
* ↑ Child, Ben «Spider-Man: Far from Home leaves Marvel in its darkest place yet – discuss with spoilers». The Guardian [Londres], 04-07-2019 [Consulta: 9 juny 2020].
* ↑ Walsh, Katie «Review: Will Smith and Tom Holland embrace gentler conflict resolution in ‘Spies in Disguise’». The Los Angeles Times, 23-12-2019 [Consulta: 9 juny 2020].
* ↑ Collis, Clark «Dolittle star Robert Downey Jr. explains why he wanted to talk to the animals». Entertainment Weekly [Los Angeles], 14-01-2020 [Consulta: 14 juny 2020].
* ↑ Jackson, Angelique «Tom Holland and Chris Pratt Show Off Real-Life Bond at Pixar’s ‘Onward' Premiere». Variety [Los Angeles], 19-02-2020 [Consulta: 14 juny 2020].
* ↑ McNary, Dave «Sebastian Stan Replaces Chris Evans in Netflix’s ‘The Devil All the Time’». Variety [Los Angeles], 14-02-2019 [Consulta: 15 juny 2020].
* ↑ «Quiénes son los actores en Cherry, película de Apple TV+ | Reparto» (en castellà), 12-03-2021. [Consulta: 26 abril 2021].
* ↑ D'Alessandro, Anthony «‘Chaos Walking’: Daisy Ridley-Tom Holland Pic Gets Release Date». Deadline [Los Angeles], 07-02-2020 [Consulta: 15 juny 2020].
* ↑ Spoiler, Bolavip. «Todo lo que sabemos hasta el momento sobre Spider-Man 3: elenco, fecha de estreno y más» (en espanyol europeu). [Consulta: 26 abril 2021].
* ↑ Fleming Jr., Mike «‘Uncharted' Reconfigured: ‘Spider-Man Homecoming’s Tom Holland To Play Young Nathan Drake For Shawn Levy». Deadline [Los Angeles], 22-05-2017 [Consulta: 15 juny 2020].
* ↑ «Who are the royal subjects?». BBC [Londres] [Consulta: 16 juny 2020].
* ↑ «Lip Sync Battle: "Tom Holland vs. Zendaya"», 05-07-2017. Arxivat de l'original el 6 març 2019. [Consulta: 5 març 2019].
* ↑ Hibbs, James. «The Crowded Room release date speculation: Latest news on Tom Holland Apple TV+ series» (en anglès). RadioTimes, 23-02-2022. [Consulta: 28 maig 2022].
* ↑ Silva, Gabriela. «‘The Crowded Room’: Unpacking True Crime Story Behind Tom Holland Billy Milligan Inspired Character» (en anglès americà). Showbiz CheatSheet, 12-03-2022. [Consulta: 28 maig 2022].
* ↑ Hanna, Beth. «PTA's 'Master' Leads Chicago Film Critics Nominations, UPDATED: Houston and Indiana Critics Nominations». IndieWire, 17-12-2012. Arxivat de l'original el 13 febrer 2017. [Consulta: 2 agost 2013].
* ↑ Zuniga, Lorgan. «Teen Choice Awards: Spider-Man Far From Home Wins Choice Summer Movie». Arxivat de l'original el 14 agost 2019. [Consulta: 14 agost 2019].
* ↑ «Kids' Choice Awards 2020: Complete List of Winners | Entertainment Tonight» (en anglès americà). [Consulta: 12 gener 2022].
* ↑ Hammond, Pete. «‘Palm Springs’, ‘Lovecraft Country’ Top Movie And Series Nominations For Inaugural Critics Choice Super Awards; Netflix Lands 35 Nods» (en anglès americà), 19-11-2020. [Consulta: 12 gener 2022].
* ↑ Pedersen, Erik; Pedersen, Erik. «‘Soul’ Edges ‘Wolfwalkers’ For Most Trophies At Annie Awards; Three For TV’s ‘Hilda’ Leads Field – Winners List» (en anglès americà), 17-04-2021. [Consulta: 12 gener 2022].